**Peltonätkelmä** (*Lathyrus sativus*) on yksivuotinen Suomessa myrkylliseksi luokiteltu hernekasvi nätkelmien suvussa. Sitä esiintyy Etelä- ja Itä-Euroopassa kuten myös Afrikassa ja Aasiassa. Suomessa peltonätkelmä esiintyy maan eteläosissa, mutta on hyvin harvinainen.

Ulkonäkö ja koko
----------------

Peltonätkelmän rento ja kalju varsi kasvaa 20:stä 80:een senttimetriä pitkäksi. Lehdissä on yksi pari kapeansuikeita lehdyköitä ja kärhellinen kärki. Terttukukinto koostuu tavallisesti yhdestä kukasta, jonka väri vaihtelee valkoisesta vaalean sinipurtavaan. Palot ovat ruskeita 2–4 senttimetriä pitkiä.

Levinneisyys
------------

Peltonätkelmää on viljelty vuosituhansien ajan, eikä sen tarkkaa alkukotia tunneta. Se kasvaa ilmeisen luonnonvaraisena Kaakkois-Euroopassa (Bulgariassa ja entisen Jugoslavian alueella). Se on levinnyt ihmisen mukana suureen osaan Eurooppaa, Pohjois- ja Itä-Afrikkaan, Australian koillisosaan ja Aasiassa etenkin Lähi-idän ja Intian alueille.

Käyttö ja myrkyllisyys
----------------------

Peltonätkelmää kasvatetaan viherrehuksi ja siementensä takia. Se on typensitojakasvi, jota kasvatetaan vuoroviljelyssä riisin, kikherneen, linssin tai ohran kanssa.

Lajia käytetään ainakin Aasiassa ja Itä-Afrikassa yleisenä ravinto- ja rehukasvina. Sen proteiinirikkaat siemenet sisältävät neurotoksiinia (oksalyylidiaminopropionihappo, ODAP), joka laajamittaisessa altistuksessa, erityisesti yhdistettynä aliravitsemukseen, aiheuttaa alaraajojen halvaantumista. Käyttöä pidetään turvallisena, jos ruokavaliosta alle 30% perustuu nätkelmänsiemeniin. ODAPin määrää voidaan vähentää liottamalla ja keittämällä, varsinkin jos liotus- ja keitinvettä vaihdetaan välillä, mutta käsittely huonontaa siementen ravintoarvoa.

Peltonätkelmästä tehtyä jauhoa käytetään nykyisinkin joissakin perinteisissä ruuissa osissa Italiaa ja Espanjaa.

Peltonätkelmän jalostettuja lajikkeita (var. *azureus*) kasvatetaan koristekasvina. Se muistuttaa ulkomuodoltaan hajuherneenä tunnettua tuoksunätkelmää, mutta on likimain tuoksuton.

Lähteet
-------

* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

### Viitteet

1. 1 2  Peltonätkelmä *Luontoportti*. Viitattu 14.6.2022. (englanniksi)
2. 1 2 3  Ken Fern: Lathyrus sativus *Tropical Plants Database*. Viitattu 14.6.2022.
3. ↑  *Lathyrus sativus* L. *Plants of the World Online*. Viitattu 14.6.2022.
4. ↑  Growing: Lathyrus sativus azureus, Electric Blue Species Sweet Peas *Hedgerow Rose*.  2014. Viitattu 14.6.2022.

Aiheesta muualla
----------------

* Kasviatlas 2016: Peltonätkelmän (*Lathyrus sativus*) levinneisyys Suomessa
* Kassu – Kasvien suomenkieliset nimet: Peltonätkelmä (*Lathyrus sativus*)
* ITIS: *Lathyrus sativus* (englanniksi)
* United States Department of Agriculture (USDA): *Lathyrus sativus* (englanniksi)
* Flora of China: *Lathyrus sativus* (englanniksi)
* Canadian Biodiversity Information Facility (CBIF): *Lathyrus sativus* (englanniksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q162093
* Wikispecies: Lathyrus sativus
* APDB: 70785
* APNI: 86060
* BioLib: 39997
* Calflora: 8572
* CoL: 3SL24
* Ecocrop: 7164
* EoL: 703183
* EPPO: LTHSA
* EUNIS: 170895
* FoC: 242423747
* GBIF: 5356488
* GRIN: 21613
* iNaturalist: 164443
* IPNI: 501990-1
* IRMNG: 10175595
* ITIS: 25877
* NatureServe: 2.154428
* NBN: NBNSYS0000014842
* NCBI: 3860
* NZOR: ad48b18f-6cbb-48d2-8382-eefeaad876ad
* Open Tree of Life: 510046
* PFI: 2503
* Plant List: ild-7776
* PLANTS: LASA2
* POWO: urn:lsid:ipni.org:names:501990-1
* Tropicos: 13021708
* VASCAN: 5756
* VicFlora: a4946711-15f7-406b-ac7e-ac5f55dedc21
* WFO: wfo-0000212703

 |

 |